કલાબહેન કહે છે કે સ્ત્રી જ્યારે મેનોપોઝમાં આવે છે તે સમયે જીવનમાં બીજા પણ ફેરફારો થતા હોય છે. બાળકો મોટા થયા હોય, પોતાના વિશ્વમાં ખોવાઈ ગયા હોય. પતિ પણ કારર્કિદીમાં ટોચે હોય. ઘરમાં સ્ત્રી જ એક જો ગૃહિણી હોય તો નવરી પડી હોય. નહીં તો બાળકોના લગ્ન કરવાના હોય એટલે કામ વધે. આ બધા સાથે જ્યારે મેનોપોઝ હોય ત્યારે એને યાદશક્તિના, એનર્જીની સમસ્યા સતાવતી હોય એટલે કામ જેમ થવું જોઈએ તે થઈ ન શકે. એટલે સ્ત્રીને પોતાના પર ગુસ્સો આવે, બીજા પર ગુસ્સો આવે. થાય કે કોઈને તેની પડી નથી. વળી ક્યારેક કામ ન થાય એટલે ઘરમાં બાળકો અને પતિ અને સાસુ હોય તો તે પણ બોલે કે હવે તું આળસુ થઈ ગઈ છે. કામ કરતી નથી કે કામ બરોબર કરતી નથી. કશામાં ભલીવાર નથી. વગેરે વગેરે